## Uredba o izmjenama i dopunama Uredbe o unutarnjem ustrojstvu Državnog zavoda za nuklearnu sigurnost

### NN 133/2005 (9.11.2005.), Uredba o izmjenama i dopunama Uredbe o unutarnjem ustrojstvu Državnog zavoda za nuklearnu sigurnost

# VLADA REPUBLIKE HRVATSKE

**2469**

Na temelju članka 60. stavaka 1. i 2. Zakona o
sustavu državne uprave (»Narodne novine«, br. 75/93,
48/99, 15/2000, 127/2000, 59/2001 i 199/2003), Vlada Republike Hrvatske je na
sjednici održanoj 3. studenoga 2005. godine donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU DRŽAVNOG ZAVODA ZA NUKLEARNU SIGURNOST

Članak 1.

U Uredbi o unutarnjem ustrojstvu Državnog zavoda
za nuklearnu sigurnost (»Narodne novine«, broj 167/2004), u članku 3. iza točke
2. riječi »Odjel za pravne i opće poslove« zamjenjuju se riječima: »Odjel za
pravne, opće i kadrovske poslove«.

Iza točke 5. dodaje se nova točka 6. koja glasi:

»6. Odjel za financijsko-planske i
računovodstvene poslove.«

Članak 2.

Naslov iznad članka 5. i članak 5. mijenjaju se
i glase:

»2. ODJEL ZA PRAVNE,
OPĆE I KADROVSKE POSLOVE

Članak 5.

Odjel za pravne, opće i kadrovske poslove
obavlja sve pravne poslove Zavoda, priprema i izrađuje nacrte prijedloga zakona
i podzakonske akte, daje stručna mišljenja i objašnjenja
u vezi s primjenom i provedbom zakona i međudržavnih ugovora, prati propise i
predlaže izmjene u tim propisima; rješava u upravnom postupku iz nadležnosti
Zavoda, nadzire zakonitost rada i provodi upravni nadzor; prati međunarodne
propise iz područja nuklearne sigurnosti, radi na prilagodbi propisa iz
područja nuklearne sigurnosti s propisima Europske unije, izrađuje pravne
podloge za rad hrvatskih izaslanstava u Međunarodnoj agenciji za atomsku
energiju (IAEA), na međunarodnim skupovima, obavlja kadrovske poslove, poslove
prijepisa, vodi osobne očevidnike za službenike i namještenike Zavoda te
obavlja i druge poslove iz svojeg djelokruga.«

Članak 3.

Iza članka 13. dodaje se naslov i novi članak
13.a koji glasi:

»6. ODJEL ZA
FINANCIJSKO-PLANSKE I RAČUNOVODSTVENE POSLOVE

Članak 13.a

Odjel za financijsko-planske i računovodstvene
poslove organizira i izvršava sve financijsko-računovodstvene poslove i
kontrolira i brine o zakonitoj primjeni važećih materijalno-financijskih
propisa; izrađuje planove potrebnih financijskih sredstava za pojedine
aktivnosti i projekte u proračunskoj godini, služeći se metodom racionalnog i
namjenskog korištenja proračunskih sredstava; priprema zahtjeve i izvršava
plaćanja tekućih i kapitalnih izdataka putem sustava Državne riznice i izrađuje
preglede izvršenih izdataka u odnosu na plan; obavlja poslove obračuna plaća,
vodi blagajničko poslovanje, kontira i knjiži izvršenje svih primitaka i
izdataka po pojedinim proračunskim pozicijama; organizira godišnji popis
imovine, obveza i potraživanja, priprema i izrađuje financijske izvještaje
Zavoda za tromjesečna razdoblja i za proračunsku godinu; vodi knjigovodstvo
osnovnih sredstava i sve ostale potrebne knjigovodstvene evidencije, izrađuje
statistička izvješća financijskog poslovanja Zavoda, te obavlja sve druge
poslove iz svojeg djelokruga.«

Članak 4.

U tabelarnom prikazu okvirnog broja službenika i
namještenika, koji je sastavni dio ove Uredbe, a koji se ne objavljuje u
»Narodnim novinama«, mijenja se broj službenika i namještenika potrebnih za
obavljanje poslova unutar pojedinih ustrojstvenih jedinica.

Novi okvirni broj potrebnih službenika i
namještenika daje se u tablici iz stavka 1. ovog članka.

Članak 5.

Ravnatelj Državnog zavoda za nuklearnu sigurnost
će u roku od 30 dana od dana stupanja na snagu ove Uredbe, uskladiti Pravilnik
o unutarnjem redu Državnog zavoda za nuklearnu sigurnost, s odredbama ove
Uredbe.

Članak 6.

Ova Uredba stupa na snagu danom objave u
»Narodnim novinama«.

Klasa: 023-03/05-01/28

Urbroj: 5030106-05-1

Zagreb, 3. studenoga 2005.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur**.,
v. r.

Uredba, NN 133/2005-2469